Document ID: 32012R0390

REGULAMENTUL DE PUNERE ÎN APLICARE (UE) NR. 390/2012 AL COMISIEI
din 7 mai 2012
de modificare a Regulamentului (CE) nr. 318/2007 de stabilire a condițiilor de sănătate animală pentru importurile anumitor păsări în Comunitate și a condițiilor de carantină
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a),
întrucât:
(1)
Regulamentul (CE) nr. 318/2007 (2) al Comisiei stabilește condițiile de sănătate animală pentru importurile de anumite păsări în Uniune, una dintre acestea prevăzând că păsările pot fi importate în Uniune numai în cazul în care acestea provin din țări terțe sau părți ale acestora menționate în anexa I la regulamentul respectiv.
(2)
Filipine a solicitat Comisiei să autorizeze importurile în Uniune de păsări crescute în captivitate, provenind dintr-o parte a teritoriului său, în conformitate cu Regulamentul (CE) nr. 318/2007. Experți ai Comisiei au efectuat o misiune de inspecție în Filipine pentru a evalua dacă țara respectivă a îndeplinit condițiile de sănătate animală necesare pentru aceste păsări și dacă a efectuat controalele existente.
(3)
Filipine a furnizat garanții corespunzătoare în ceea ce privește respectarea normelor Uniunii prevăzute în Regulamentul (CE) nr. 318/2007, necesare pentru importurile în Uniune de păsări crescute în captivitate dintr-o parte a teritoriului său, și anume Regiunea națională a capitalei Manila. Acea parte a teritoriului Filipinelor ar trebui, prin urmare, să fie inclusă în lista stabilită în anexa I la Regulamentul (CE) nr. 318/2007.
(4)
Prin urmare, Regulamentul (CE) nr. 318/2007 ar trebui modificat în consecință.
(5)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
În anexa I la Regulamentul (CE) nr. 318/2007 se adaugă următoarea mențiune:
„3.
Filipine: Regiunea națională a capitalei Manila.”
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 mai 2012.

Labels: 20
3
18
6